A Széchenyi hitel MAX+ a mikro, kis és középvállalkozások támogatott hitelkonstrukciója.
Több előnye is van a Széchenyi hitel MAX+ igénylésének. Az állami kamat és költségtámogatás miatt a Széchenyi hitel MAX+ kedvezőbb a piaci hiteleknél. Egy kedvezményes hitelkonstrukció pedig sokat segíthet egy vállalkozás napi működésében, fejlesztésében. Nagyon nem mindegy, hogy mennyibe kerül ez a segítség. Egy vállalkozás nyereséges működésének feltétele, hogy a kiadásai alacsonyabbak legyenek a bevételénél. És egy kedvező kamatozású hitel hosszú távon tud olcsó forrást biztosítani egy vállalkozás számára.
A Széchenyi hitel MAX+ az ország közel kétszáz pontján, egyszerűen igényelhető. A finanszírozó pénzintézetet pedig a vállalkozás választhatja ki. Így még az is előfordulhat, hogy a vállalkozás a saját számlavezető bankjától kapja meg ezt a kedvezményes hitelt.
A regisztráló irodák segítenek az igénylólap kitöltésében, és ezért sem jutalékot, sem egyéb díjat nem számítanak fel. A segítség mindig ingyenes.
Egyes Széchenyi hitel MAX+ konstrukciók türelmi idővel érhetők el. Ez további segítség a vállalkozásoknak, hiszen a türelmi idő alatt nem kell a Széchenyi hitel MAX+ törlesztőrészleteit fizetni.